*Lēmuma projekts*

**Par saistošo noteikumu Nr.****21/2024 “Par valsts nodevu atvieglojumiem bāriņtiesas pakalpojumiem Alūksnes novadā” precizēšanu**

 Ņemot vērā Vides aizsardzības un reģionālās attīstības ministrijas 13.06.2024. atzinumu Nr. 1-18/3830 “Par saistošajiem noteikumiem Nr.21/2024” un pamatojoties uz Pašvaldību likuma 47. panta piekto daļu,

precizēt Alūksnes novada pašvaldības domes 2024. gada 30. maija saistošos noteikumus Nr. 21/2024 “Par valsts nodevu atvieglojumiem bāriņtiesas pakalpojumiem Alūksnes novadā”.

*PROJEKTS*

Precizēti

ar Alūksnes novada domes

 \_\_\_\_\_\_\_\_ lēmumu Nr.\_\_\_\_\_

(protokols Nr.\_\_\_\_, \_\_\_\_\_\_)

**Par valsts nodevu atvieglojumiem**

**bāriņtiesas pakalpojumiem Alūksnes novadā**

*Izdoti saskaņā ar*

*Bāriņtiesu likuma 79. panta otro daļu*

1. Saistošie noteikumi “Par valsts nodevu atvieglojumiem bāriņtiesas pakalpojumiem Alūksnes novadā” nosaka valsts nodevu par bāriņtiesas pakalpojumiem atvieglojumus un personu kategorijas, kurām atvieglojumi tiek piemēroti.
2. Valsts nodevas atvieglojums par mantojuma saraksta sastādīšanu 100% apmērā tiek piemērots:
	1. nepilngadīgajiem (ja mantojums tiek pieņemts nepilngadīgā vārdā);
	2. personām ar trūcīgas mājsaimniecības statusu;
	3. personām ar maznodrošinātas mājsaimniecības statusu;
	4. personām ar invaliditāti (neatkarīgi no invaliditātes grupas);
3. Valsts nodevas atvieglojumu piemēro Alūksnes novada bāriņtiesa.
4. Lai saņemtu saistošo noteikumu 2.punktā noteikto valsts nodevas atvieglojumu, personai jāatbilst 2.2. vai 2.3. apakšpunktā minētajam statusam, vai jāuzrāda invaliditāti apliecinošs dokuments.
5. Atteikumu piemērot valsts nodevas atvieglojumus var apstrīdēt iesniedzot iesniegumu Alūksnes novada bāriņtiesā, kuru nosūta izskatīšanai Alūksnes novada pašvaldības izpilddirektoram. Izpilddirektora lēmumu par atteikumu piemērot valsts nodevas atvieglojumus var pārsūdzēt Administratīvajā rajona tiesā Administratīvā procesa likuma noteiktajā kārtībā.
6. Atzīt par spēku zaudējušiem Alūksnes novada pašvaldības domes 2010. gada 29. jūlija saistošos noteikumus Nr. 27/2010 “Par valsts nodevu atvieglojumiem bāriņtiesas pakalpojumiem Alūksnes novadā”.

Domes priekšsēdētājs Dz.ADLERS

**Saistošo noteikumu Nr.21/2024 “Par valsts nodevu atvieglojumiem**

**bāriņtiesas pakalpojumiem Alūksnes novadā”
PASKAIDROJUMA RAKSTS**

|  |  |
| --- | --- |
| Paskaidrojuma raksta sadaļa | Norādāmā informācija |
| 1. Mērķis un nepieciešamības pamatojums | [Bāriņtiesu likuma](https://m.likumi.lv/ta/id/139369-barintiesu-likums) [79. panta](https://m.likumi.lv/ta/id/139369-barintiesu-likums#p79) pirmajā daļā noteiktas valsts nodevas par bāriņtiesas pakalpojumiem, ko ieskaita pašvaldības budžetā. Saskaņā ar minētā panta pirmās daļas 15. punktu bāriņtiesa iekasē valsts nodevu par mantojuma saraksta sastādīšanu. Minētā likuma [79. panta](https://m.likumi.lv/ta/id/139369-barintiesu-likums#p79) otrajā un trešajā daļā noteikts, ka pašvaldības domei ir tiesības piemērot valsts nodevu atvieglojumus. Saistošo noteikumu izdošanas mērķis ir noteikt valsts nodevas atvieglojumu par bāriņtiesas sniegto pakalpojumu Alūksnes novadā, un tieši, par mantojuma saraksta sastādīšanu personu grupām – nepilngadīgajiem (ja mantojums tiek pieņemts nepilngadīgā vārdā, personām ar trūcīgas vai maznodrošinātas mājsaimniecības statusu, personām ar invaliditāti, (neatkarīgi no invaliditātes grupas). |
| 2. Fiskālā ietekme uz pašvaldības budžetu | Saistošo noteikumu īstenošanas būtiska fiskālās ietekmes prognoze uz Alūksnes novada pašvaldības (turpmāk – Pašvaldība) budžetu nav paredzama. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Saistošo noteikumu ietekmju vērtējums:3.1. sociālā ietekme – paredzama ietekme;3.2. ietekme uz vidi – nav ietekmes;3.3. ietekme uz iedzīvotāju veselību – nav ietekmes;3.4. ietekme uz uzņēmējdarbības vidi pašvaldības teritorijā – nav tiešas ietekmes;3.5. ietekme uz konkurenci – nav ietekmes. |
| 4. Ietekme uz administratīvajām procedūrām un to izmaksām | 4.1. Saistošo noteikumu piemērošanā personas var vērsties Alūksnes novada bāriņtiesā.4.2. Ar šiem saistošajiem noteikumiem netiek paredzētas papildus administratīvo procedūru izmaksas. |
| 5. Ietekme uz pašvaldības funkcijām un cilvēkresursiem | 5.1. Saistošo noteikumu īstenošana neietekmēs pašvaldības funkcijas.5.2. Saistošo noteikumu īstenošana neparedz papildu cilvēkresursu iesaisti. |
| 6. Informācija par izpildes nodrošināšanu | Saistošo noteikumu izpildi nodrošinās Alūksnes novada bāriņtiesa, līdz ar to nav nepieciešama jaunu institūciju izveide. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanai un pašvaldības rīcība ir atbilstoša Pašvaldību likumam. |
| 8. Izstrādes gaitā veiktās konsultācijas ar privātpersonām un institūcijām | 8.1. Sabiedrības līdzdalības veids - priekšlikumu un iebildumu izvērtēšana un iekļaušana pēc projekta publicēšanas pašvaldības tīmekļa vietnē internetā www.aluksne.lv.8.2. Saistošo noteikumu projekts sabiedrības viedokļa noskaidrošanai publicēts pašvaldības tīmekļa vietnē internetā www.aluksne.lv no 30.04.2024. līdz 14.05.2024. |
| 9. Informācija par sabiedrības izteiktajiem viedokļiem par saistošo noteikumu projektu | Sabiedrības viedoklis par saistošo noteikumu projektu un to paskaidrojuma rakstu nav saņemts. |